पाएं अपने शहर की ताज़ा ख़बरें और फ्री ई-पेपरडाउनलोड करें
हजारीबाग जिले में शुक्रवार को थोड़ी राहत देने वाली खबर आई है। ना सिर्फ मौत का आंकड़ा घटा है बल्कि संक्रमितों का आंकड़ा भी कम हुआ है। शुक्रवार को आए रिपोर्ट के मुताबिक 8 लोगों की मौत हो गई। इनमें 3 लोग कोरोना संक्रमित और 5 लोग संदिग्ध हैं। इस मौत के बाद जिले में मौत का आंकड़ा 222 पहुंच गया है। 222 में 108 लोग कंफर्म कोरोना संक्रमित और 114 लोग संदिग्ध हैं।
इनकी मौत शेख भिखारी मेडिकल कॉलेज हॉस्पिटल, आरोग्यम सहित विभिन्न अस्पतालों में और कुछ की मौत घरों में हुई है। इधर शुक्रवार को सैंपल जांच में जिले में 317 लोग पॉजिटिव पाए गए। जबकि गुरुवार को संक्रमित हो आंकड़ा 437 था। कुल 1563 लोगों का सैंपल कलेक्ट किया गया। शुक्रवार को रिकवरी रेट भी संतोषजनक देखा गया। 361 लोग स्वस्थ होकर अपने-अपने घर लौटे। वर्तमान में 4383 लोग इलाजरत हैं, जबकि कुल संक्रमितों की संख्या 14813 पहुंच गया है। अब तक 10322 लोग संक्रमित होने के बाद रिकवर हुए हैं। अब तक कुल 291798 सैंपल का टेस्ट हुआ है। आज का रिकवरी रेट 69. 68 प्रतिशत, पॉजिटिविटी रेट 5.08 प्रतिशत और डेथ रेट0.73 प्रतिशत है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn